*Par atbildes sniegšanu*

*par iepirkuma procedūras “Teleskopiskā iekrāvēja ar aprīkojumu piegāde un apkope” (ID Nr. RS/2024/78) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pakalpojuma sniedzēja ir saņēmusi vēstuli ar lūgumu sniegt skaidrojumu par iepirkuma procedūras “Teleskopiskā iekrāvēja ar aprīkojumu piegāde un apkope” (ID Nr. RS/2024/78) nolikumā (turpmāk – Nolikums) ietvertajām prasībām.

***Jautājums***

*Tehniskās specifikācijas 6. sadaļas “Hidraulikas sistēma” 6.5. punktā ir noteikta prasība – “slēgta tipa tilti ar bremžu diskiem eļļas vannā”.*

*Lūdzam sniegt pamatojumu izvirzītajai konstruktīvai prasībai pēc bremžu diskiem eļļas vannā, jo nav skaidrs, kā šāda prasība uzlabo lietošanas ērtību, degvielas patēriņu, apkopju izmaksas vai citus iekārtas tehniskos parametrus.*

*Piemēram, vieglām pasažieru un kravas auto ir sausās disku bremzes, kas pierādījušas sevi kā efektīvākas, lētākas apkalpošanā - remontos un drošākas ekspluatācijā.*

*Pretendents uzskata, ja pasūtītājam ir svarīgas prasības bremzēm, tad tehniskajā specifikācijā būtu jāizvirza prasība pēc bremzēšanas (negatīva) paātrinājuma m/s2, nevis konstruktīvām prasībām, tas ir, jānorāda ražotājam ar kādiem līdzekļiem jāsasniedz attiecīgo bremzēšanas parametru.*

*Analoģiski Pasūtītājam ir tiesības prasīt lai iekrāvēja dzinēja izmeši atbilstu spēkā esošām likumdošanas normām (Tier V) nevis norādīt ražotājam, vai jālieto DPF filtrs, vai SCR katalītiskā reducēšana un/vai AddBlue sistēma vai visu attiecīgo sistēmu kombinācija izmešu rādītāju sasniegšanai.*

**Atbilde**

Informējam, ka Pasūtītājs neplāno veikt grozījumus tehniskās specifikācijas 6.5. punktā. Paskaidrojam, ka tehniskās specifikācijas 6.5. punktā ietvertā prasība ir izvirzīta vadoties no pieredzes darbā ar līdzīgu tehniku. Pasūtītāja ieskatā Tehniskās specifikācijas 6.5. punktā ietvertā prasība ir uzskatāma par labāko un atbilstošāko risinājumu veicamajiem darbiem, ko ir paredzēts veikt ar iegādāto tehniku. Šāds risinājums ir izturīgāks pret ārējās vides ietekmi uz bremžu sistēmu un nodrošina ilgtspējīgāku bremžu disku un kluču darbību, kā arī ir paredzamas zemākas remonta izmaksas nākotnē.

Iepirkumu komisijas priekšsēdētāja Karīna Meiberga